id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms ms nl id id pl id id ms id ms id id id id id id ms id id ms ms id ms id ms id ms id ms id id ms id ms id id ms id id id id id id ms ms id id id hbs_lat ms id hbs_lat uz hu id id id en id id id ms id id id id id id id id id hy hy hy en ms tr ms ms ms id ms ms ms en en en en en en id id ms id ms en id id jv ms id id it es id id en id ms ms ms ms ms ms
Sekolah Dibuka Kembali? Jom Ajar Anak Amalkan 4 Rutin Penting Ini
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sekolah Dibuka? Ini 4 Rutin Penting Anak Kena Amalkan Elak COVID-19
Ditulis oleh Asyikin Md Isa Disemak pada 24/05/2022
Disemak secara perubatan oleh Dr. Ahmad Wazir Aiman
Berbeza dengan keadaan sebelum dilanda COVID-19, apabila sekolah dibuka bukan sahaja anak-anak yang tampak seronok, bahkan ibu bapa juga tidak terkecuali.
Namun kini situasi agak berlainan. Menghantar anak ketika dunia masih lagi dalam ‘perang’ melawan COVID-19, pastinya wujud kebimbangan di hati ibu bapa mengenai keadaan mereka ketika berada di sekolah.
Seperkara yang pasti, hidup mesti kita teruskan. Ibu bapa akan kembali bekerja seperti biasa, begitu juga dengan anak-anak yang kebanyakannya akan ke sekolah semula.
Pilihan yang ada kini adalah untuk meneruskan kehidupan seperti biasa tetapi masih mengamalkan prosedur operasi standard (SOP) yang ditetapkan dalam endemik COVID-19.
Jom ketahui checklist anak masuk sekolah yang penting untuk disediakan!
Untuk mendapatkan lebih banyak info tentang Keibubapaan, sila dapatkannya di sini.
Sekolah dibuka: Checklist anak masuk sekolah
Melakukan persediaan sebelum menghantar anak ke sekolah adalah penting, bukan sahaja untuk keselamatan mereka, tetapi juga dapat mengurangkan kebimbangan anda.
Ia terutamanya jika si kecil baru memasuki darjah 1. Ini kerana situasinya adalah berbeza sama sekali semasa mereka di tadika mahupun prasekolah.
Pemakaian pelitup muka, antara checklist anak masuk sekolah yang penting
Antara peraturan wajib apabila sekolah dibuka adalah mengenai pemakaian pelitup muka. Berikut tip yang boleh anda pertimbangkan:
Sediakan beberapa keping pelitup muka ekstra setiap hari. Pastikan juga anda menyediakan beg penyimpanan (resealable bag) untuk anak menyimpan pelitup muka apabila tidak memakainya seperti ketika waktu rehat
Sekiranya perlu, anda boleh melabelkan pelitup muka anak dengan jelas supaya tidak tertukar dengan rakan-rakannya yang lain
Ajari anak untuk memakai dan menanggalkan pelitup muka dengan betul
Ingatkan kepada anak untuk sentiasa mencuci tangan terlebih dahulu sebelum dan selepas menyentuh pelitup muka mereka
Didik anak untuk tidak berkongsi atau menukar pelitup muka mereka dengan rakan kelas yang lain
Sekiranya bimbang mengenai ketidakselesaan anak yang perlu memakai pelitup muka sepanjang sesi persekolahan, anda boleh menyediakan pelindung muka (face shield).
Tetapi pastikan anda menyemak sama ada peraturan sekolah anak membenarkan pemakaian face shield atau tidak terlebih dahulu.
Amalkan penjarakan selamat apabila sekolah dibuka
Selain pemakaian pelitup muka atau face mask, penjarakan sosial atau penjarakan fizikal juga termasuk dalam checklist anak masuk sekolah yang penting.
Amalan ini dapat mewujudkan ruang yang cukup antara individu bagi mengurangkan penularan penyakit.
Situasi ini boleh dipastikan ketika di dalam kelas, tetapi bagaimana pula jika di luar kelas?
Jadi, di sinilah pentingnya untuk memainkan peranan anda sebagai ibu bapa. Nasihat dan didik anak supaya tidak berkumpul atau berada terlalu dekat dengan rakan-rakannya.
Sebelum COVID melanda, waktu rehat adalah masa yang paling ditunggu-tunggu. Terbayang di fikiran pelbagai makanan yang dijual di kantin sekolah.
Tetapi buat masa kini, cara yang terbaik adalah dengan membekalkan anak makanan untuk dimakan ketika waktu rehat.
Jika berkesempatan, ibu boleh menyediakan bekalan makanan kegemaran anak, pastinya ia akan dapat membantu menaikkan selera mereka. Jangan lupa untuk selitkan buah-buahan sekali, okay? Barulah dikatakan satu hidangan yang sihat!
Sekolah dibuka: Penting untuk memastikan tangan sentiasa bersih
Didik anak untuk mencuci tangan dengan sabun dan air sekurang-kurangnya 20 saat, ini terutamanya sebelum dan selepas makan atau selepas membetulkan pelitup muka.
Ajari mereka teknik mencuci tangan yang terbaik – membasahkan tangan dengan air terlebih dahulu, pam dispenser sabun. Kemudian gosok tangan, termasuk di antara celahan jari selama 15-20 saat. Akhir sekali, bilas tangan dengan air sebelum dikeringkan.
Namun sekiranya anak tidak mempunyai akses kepada air terutamanya jika mereka makan di kelas sewaktu rehat, gunakan hand sanitizer.
Jadi, jangan lupa bekalkan sekali gel pembersih tangan untuk anak ya?
Pesan juga kepada anak untuk mengelakkan daripada menyentuh mata, hidung dan mulutnya.
Walaupun sekolah dibuka, tapi duduk di rumah jika sakit
Apabila sekolah dibuka, pastinya anak-anak akan berasa gembira untuk bertemu kembali dengan rakan-rakannya.
Pun begitu, kesihatan anak masih perlu diutamakan. Ini kerana ia bukan hanya untuk kebaikan anak, tetapi individu lain yang turut hadir ke sekolah.
Sekiranya anak tampak tidak sihat atau mengalami gejala COVID-19, sebaiknya biarkan mereka berehat di rumah. Antara simptom yang perlu diperhatikan adalah:
Hidung tersumbat atau hidung berair
Kehilangan rasa atau bau
Sekiranya keadaan anak membimbangkan, bawa mereka untuk mendapatkan pemeriksaan doktor segera.
Sekolah dibuka: Rutin pulang ke rumah
Langkah pertama yang perlu dijadikan sebagai rutin harian apabila pulang dari sekolah adalah untuk meminta anak mencuci tangan.
Sebagai ibu bapa, anda tidak dapat mengawal apa yang anak-anak lakukan di sekolah. Jadi penting untuk memastikan anak mencuci tangan dan mandi sebaik sahaja pulang ke rumah.
Rutin lain yang boleh dibuat apabila anak balik ke rumah adalah untuk melakukan prosedur disinfeksi barangan sekolah anak seperti beg galas dan bekalan sekolah lain seperti bekas makanan dan minuman.
Lakukan juga prosedur tersebut untuk barangan harian sekolah seperti alatan menulis kerana ada kemungkinan mereka mungkin berkongsi item dengan rakan-rakan lain. Jangan lupa untuk menambah bekalan pelitup muka anak sekali, okay?
Semoga checklist anak masuk sekolah ini dapat membantu memudahkan urusan anda!
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Hello Health Group tidak menawarkan nasihat perubatan, diagnosis atau rawatan.
Staying Safe in School During COVID-19. https://www.healthychildren.org/English/health-issues/conditions/COVID-19/Pages/Return-to-School-During-COVID-19.aspx, Accessed on March 17, 2022
Safety tips for returning to school during COVID-19. https://www.mayoclinic.org/diseases-conditions/coronavirus/in-depth/returning-safely-to-school-covid-19/art-20490441, Accessed on March 17, 2022
7 Healthy Habits to Teach Your Kids. https://www.scripps.org/news_items/6213-7-healthy-habits-to-teach-your-kids, Accessed on March 17, 2022
Back To School: Child Mental Health and New Routines. https://www.harvardpilgrim.org/hapiguide/back-to-school-the-importance-of-mental-health-when-establishing-new-routines/, Accessed on March 17, 2022
Passing Healthy Habits on to Your Children. https://familydoctor.org/kids-passing-on-healthy-habits-to-your-children/, Accessed on March 17, 2022
Persediaan Anak Ke Sekolah Yang Patut Anda Lakukan, Dari Aspek Fizikal & Emosi
Ibu Bapa, Kenal Pasti 3 Gangguan Pembelajaran Pada Si Kecil (Termasuk Disleksia)!
Ditulis oleh Asyikin Md Isa Disemak pada 24/05/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.